**GEOGRAFIJA, 6. razred, 10. teden** (25. 5. – 29. 5. 2020)

1. **šolska ura: PREVERJANJE ZNANJA**

Minilo je že kar nekaj časa, odkar smo se nazadnje videli. Vmes ste usvojili precej novega znanja in končno je napočil čas, da vaše znanje tudi **preverimo**. Tokrat seveda **brez učnih pripomočkov**. Ne pozabite, rezultati preverjanja znanja bodo **delno šteli tudi k vaši oceni izdelka o biseru** **sveta** (največ 2 točki od 12 možnih). Splača se potruditi!

V **Teams učilnici Geografija 6. razred** vas čaka kratek **kviz**, ki ga morate **obvezno vsi rešiti**. Z njim bomo preverili, ali ste se kaj naučili ali ne. Pri reševanju **ne smete uporabljati zvezka, učbenika ali atlasa**, prav tako je prepovedana **pomoč drugih oseb**. Prosim, **bodite pošteni**. Je pa kviz prav s tem namenom **časovno omejen**, časa za reševanje boste imeli **25 minut** (učenci z DSP pa še 10 minut dlje). Kviz boste reševali **v petek, 29. 5. 2020**, ob **11.00**. Če kviza takrat slučajno kdo iz kakšnega pomembnega vzroka **ne bo mogel reševati**, mi mora to **najkasneje do četrtka** sporočiti v Klepet ali na elektronski naslov. Ti učenci boste pisali preverjanje **isti dan**, a ob **16.00**.

Prosim, vseeno **spremljajte dogajanje v spletni učilnici**, če se bo vmes kar koli spremenilo.

Do kviza spomočjo **zvezka** in **učbenika** **ponavljajte snov o temah**:

* **življenje ob morju, jezeru, reki** U, str. 31-34 (največja jezera in reke na svetu morate znati tudi pokazati na zemljevidu sveta)
* **lega celin, oceanov, celine in oceani po velikosti** U, str. 30
* **glavne reliefne oblike (nižina, ravnina, gričevje, hribovje, gorovje, dolina, kotlina) in njihove značilnosti** U, str. 35-38, tabela v zvezku!
* **kaj pomeni, da so obale razčlenjene ali ne** U, str. 39
* ponovitev **stopinjske mreže** (glavni vzporedniki in poldnevnik, poloble) U, str. 46-48
* **vrtenje Zemlje ali rotacija** (kako, posledice)**, nagnjenost Zemlje** U, str. 50-52
* **kroženje Zemlje ali revolucija, prestopno leto, posledice** (letni časi, dolžina dneva in noči) U, str.52
* **položaji Zemlje 21. 6., 23. 9., 21. 12. in 21. 3.**  (kratek opis vsakega položaja, novi izrazi) U, str. 52-55
* **polarni dan in noč** U, str. 53
* **zakaj so na Zemlji različni toplotni pasovi** U, str. 56-58
* **vroči ali tropski pas, zmerno topli pas, mrzli ali polarni pas** (lega, značilnosti) U, str. 57